C 194/30
BG
Официален вестник на Европейския съюз
2.6.2023 г.
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.11131 – PIERER / LEONI) Дело кандидат за опростена процедура (текст от значение за ЕИП)
(2023/C 194/07)
1.
На 17 май 2023 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Dipl. Ing.
Stefan Pierer („Mr. Pierer“, Австрия), физическо лице, — LEONI AG, дружество, регистрирано за борсова търговия („LEONI“, Германия).
Нито един от неговите акционери не упражнява решаващо влияние върху LEONI.
Mr. Pierer придобива по смисъла на член 3, параграф 1, буква б) от Регламента за сливанията контрол над предприятието LEONI.
Концентрацията се извършва посредством покупка на дялове (акции).
2.
Търговските дейности на въпросните предприятия:
— Mr.
Pierer контролира Pierer Industrie AG (наричано по-нататък „PIAG“).
PIAG е австрийска група за промишлени инвестиции с дейност в производството и разпространението на мотоциклети, електрически велосипеди и компоненти за двуколесни моторни превозни средства; разработване, производство, поддръжка и разпространение на високотех­ нологични механични системи за динамични компоненти за състезателни и луксозни автомобили и аеронавтиката, и производството на ефективни от гледна точка на емисиите на CO2 спирачки, помпи и компоненти за двигатели; PIAG развива дейност в световен мащаб, — LEONI е световен доставчик на продукти, решения и услуги за управление на енергията и данните в автомобилната промишленост.
По-специално LEONI предоставя стандартизирани кабели и кабели за данни за кабелните системи. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
(1) ОВ L 24, 29.1.2004 г., стр. 1 („Регламент за сливанията“).
(2) OВ C 366, 14.12.2013 г., стp. 5.